Københavns Adresseavis, 1800-05-10
Kiøbenhavns Raadstue den 8 Maj 1800. Fra det kongelige danske Cancellie er os under 3die dennes tilkommet følgende Pro Memoria: Ved Forordningen af 3 April 1771, §. 2, har Hans Majestæt befalet, at alle Ansøgninger, som indgives enten til Hs. Majestæt selv, eller de kongelige Kollegier, skulle først leveres til den vedkommende Øvrighed, paa det at dennes Erklæring kunde tegnes paa Memorialen, m.v. Men, uagtet bemeldte Lovgivning forkynder, i dens Jndledning, det velgiørende Øiemærke, hvortil der tilsigtes ved denne Befaling, nemlig: at de, som have grundede og beføiede Anliggender at foredrage, kunne desto hastigere faae Resolution, erfarer man dog dagligen, at foranførte Fremgangsmaade i Almindelighed ikke følges, og at de Ansøgninger, som indkomme til Cancelliet, sielden ere paategnede af Øvrighederne, saa at de desformedelst maae skikkes tilbage til Embedsmændene, for derfra at erholde de fornødne Oplysninger om Sagernes rette Sammenhæng, hvorved megen Tid spildes unyttigen, og Afgiørelserne ikke kunne fremmes med vedbørlig Hurtighed. Dette Kollegium finder sig altsaa pligtig til at bringe fornævnte Hans Majestæts Befaling i Erindring og Kraft, til allerunderdanigst Efterlevelse, samt paa det nøieste at vaage over dens alvorlige Overholdelse. Til den Ende har men besluttet, at opfordre samtlige Øvrigheds og Embedsmænds nidkjære Medvirkning, til at indskiærpe den omhandlede Forordnings Bud, saavel i Almindelighed, som især hos Almuen, og at oplyse dem om dets Gavnlighed og Nytte for dem selv, samt derhos bekiendtgiøres, at de, der et holde dem sammes Forskrift efterrettelig, maa tilskrive deres egen Forsømmelse, at deres Ansøgninger blive henlagte uden Svar eller Resolution. J Overeensstemmelse hermed, anmodes Kiøbenhavns Magistrat, at kundgjøre denne Kollegiets Advarsel opfordre samtlige Øvrigheds og Embedsmænds nidkiære. Medvirkning, til at indskiærpe den omhandlede Forordnings Bud, saavel i Almindelighed, som især hos Almuen, og at oplyse dem om dets Gavnlighed og Nytte for dem selv, samt derhos bekiendtgjøres, at de, der ei holde dem sammes Forskrift efterrettelig, maa tilskrive deres egen Forsømmelse, at deres Ansøgninger blive henlagte uden Svar eller Resolution. J Overeensstemmelse hermed, anmodes Kiøbenhavns Magistrat, at kundgiøre denne Kollegiets Advarsel og Beslutning, paa saadan Maade, at ingen Vedkommende skal kunne undskylde sig med Uvidenhed. Ligesom man ogsaa, med Hensyn til betryggende Kontroller imod ufornødent Ophold, tillige maae anmode samtlige Øvrigheds og Embedsmænd, at ville, i deres Erklæringer, udtrykkeligen nævne, under hvilket Datum Ansøgningen er dem tilhændekommen, samt naar den er afsendt til nogen anden, for at indhente Oplysninger, og ændeligen hvad Tid, den er kommen derfra tilbage. Hvilket til fornøden Efterretning for alle Vedkommende herved bekiendtgiøres, ligesom ogsaa Placaten af 28de Novbr. 1787, hvorefter, i Følge det Kongelige Danske Cancellies Skrivelse af 24de samme Maaned, det ved alle de Ansøgninger, som her fra Staden til Hans Kongelige Majestæt indgives, skal iagttages, at det Huses Numer, Gade, Qvarteer, udi hvilket Supplicanten opholder sig, anføres. neden under dens Navn, saafremt den vil vente, at Ansøgningen skal komme i nogen Betragtning, herved igientages.